SVEUČILIŠTE U ZAGREBU

FILOZOFSKI FAKULTET

ODSJEK ZA PEDAGOGIJU



**POSLIJEDIPLOMSKI SVEUČILIŠNI**

**DOKTORSKI STUDIJ PEDAGOGIJE**

**V O D I Č K R O Z S T U D I J**

**Voditeljica Poslijediplomskog sveučilišnog doktorskog studija pedagogije:**

prof. dr. sc. Dubravka Maleš

**Zagreb, 2014./15.**

**SADRŽAJ**

1. OPĆI PODACI O STUDIJU ......................................................................................... 3

2. KRATKI POVIJESNI PREGLED STUDIJA PEDAGOGIJE ........................................ 4

3. STRUKTURA I USTROJ POSLIJEDIPLOMSKOG SVEUČILIŠNOG DOKTORSKOG STUDIJA PEDAGOGIJE ......................................................................................................8

4. IZVODI IZ PLANA, PROGRAMA I PRAVILNIKA STUDIJA ....................................12

5. NASTAVNICI ODSJEKA ZA PEDAGOGIJU ..................................................................16

6. OBAVIJESTI .......................................................................................................................17

7. DOKTORIRALI PEDAGOGIJU OD 1. SIJEČNJA 1990. DO 31. PROSINCA 2014. ......19

1. **OPĆI PODACI O STUDIJU**

**Naziv doktorskog studija:**

Poslijediplomski sveučilišni doktorski studij pedagogije

**Nositelj studija:**

Filozofski fakultet Sveučilišta u Zagrebu

**Izvoditelj studija:**

Odsjek za pedagogiju Filozofskog fakulteta Sveučilišta u Zagrebu

**Znanstveno područje i polje:**

Društvene znanosti

Polje pedagogija

**Trajanje doktorskog studija:**

Tri (3) godine

**Akademski stupanj koji se stječe:**

Doktor društvenih znanosti

**Najmanji broj doktoranada:**

Deset (10)

**Najveći broj doktoranada:**

Dvadeset i pet (25)

1. **KRATKI POVIJESNI PREGLED STUDIJA PEDAGOGIJE**

Povijest Zagrebačkog sveučilišta datira još od 1669. Godine, a Filozofski studij, kao tadašnja Neoacademia Zagrabiensis, od 1692. godine. U svom dugom postojanju, mijenjajući do danas razne organizacijske forme i sadržaje djelovanja, Zagrebačko sveučilište ostalo je središnja ustanova koja je obrazovala većinu hrvatske inteligencije. Istina, moderno Sveučilište u Zagrebu započinje s radom 1874. godine (sastojeći se od četiri fakulteta: Pravnog, Bogoslovnog, Filozofskog i Medicinskog, ali njegovi najraniji početci, povijest i zasluge ne mogu se zanemariti niti zbog toga umanjiti.

Unutar Zagrebačkog sveučilišta današnji Filozofski fakultet (tada Mudroslovni), započeo je s radom akademske godine 1874./75. Na njemu su se nakon prvih katedri (filozofije, opće povijesti, hrvatske povijesti, slavenske i klasične filologije) postupno formirale i otvarale i druge katedre. Danas na Fakultetu djeluju 23 odsjeka sa preko stotinu katedri te nekoliko znanstvenoistraživačkih zavoda, nastavnih centara, lektorata i drugih radnih jedinica. Oko pet tisuća studenata uključeno je u preddiplomski i diplomski studij te oko tisuću studenata u poslijediplomski studij, a s njima radi više od pet stotina nastavnika u znanstveno-nastavnim i suradničkim zvanjima. Uz druge zaposlenike, kao i vrlo heterogenu strukturu djelatnosti u području društvenih i humanističkih znanosti, Filozofski fakultet je već sada svojevrsno sveučilište, koje od akademske godine 2005./06. sasvim korespondira s bolonjskom koncepcijom propulzivne prohodnosti i izvrsnosti.

U sastavu Filozofskog fakulteta Odsjek za pedagogiju jedna je od njegovih najstarijih sastavnica. Prvo predavanje i „pedagogične vježbe“ iz općeg kolegija Pedagogija, održao je na tadašnjem Mudroslovnom fakultetu akademske godine 1876./77. profesor filozofije dr. Franjo pl. Marković, polazeći pritom od filozofskih korijena pedagogije, ali jednako tako i njezina utemeljitelja aktualnoj europskoj znanstvenoj misli J. F. Herbarta. Ipak, spomenimo u ovoj prigodi kao povijesnu činjenicu da se „pedagogika“ u redu predavanja na zagrebačkom Sveučilištu prvi puta našla na Bogoslovnom fakultetu, kao jednosemestralni kolegij koji je akademske godine 1974./75. predavao dr. Ivan Koharić. Na tadašnjem Mudroslovnom fakultetu pedagogija se zadržava punih dvadeset godina u krilu filozofije, kao njegove „prve stolice“. Tek akademske godine 1893./94. započinje s radom pri fakultetu samostalna Katedra za pedagogiju kao teoretičnu i praktičnu filozofiju, a dr. Đuro Arnold imenovan je za njezina predstojnika. Međutim, tek njegovo prvo cjelovito i sustavno izloženo predavanje iz „pedagogice generalis“, od 19. travnja 1895., može se smatrati stvarnim početkom sveučilišnog kurikuluma naše pedagogije. U zimskom semestru 1896./97. profesor Arnold održava stalni Pedagogijski seminar za buduće srednjoškolske profesore, čime, prema tadašnjim općeprihvaćenim kriterijima, započinje znanstveno utemeljenje pedagogije kao sveučilišnog predmeta i studija.

Daljnji razvoj studija pedagogije u krilu Filozofskog fakulteta nastavljen je njezinim potpunim osamostaljenjem kao druge studijske grupe s više nastavnih kombinacija u odnosu na druge katedre. Time se započelo i sa osposobljavanjem posebnog profila – diplomiranog pedagoga. U prilog definitivnom utemeljenju i osamostaljenju pedagogije kao sveučilišne i znanstvene discipline ide i činjenica da je u razdoblju od 1896. do 1928. godine u području pedagogije doktoriralo šest osoba. Prva osoba koja je doktorirala pedagogiju na Sveučilištu u Zagrebu bila je Zdenka Smrekar, 8. listopada 1917. godine, temom O volji sa psihološkog i pedagoškog gledišta, pod mentorstvom dr. Đure Arnolda. Do 1940. godine doktoriralo je ukupno osam osoba, u narednih dvadeset godina još trinaest, a do kraja dvadesetog stoljeća novih pedeset sedam doktoranada. Kada ovome broju dodamo još pedeset dva doktorirana pedagoga u razdoblju današnje samostalne Republike Hrvatske, ukupan broj onih koji su do sada doktorirali pedagogiju na Sveučilištu u Zagrebu premašuje broj od stotinu trideset lica.

Nakon ove faze razvoja slijedilo je stvarno i formalno učvršćenje pedagogije unutar fakultetskog i sveučilišnog studija prije svega putem novih sadržajno-organizacijskih oblika, bogaćenja i grananja. Tako je, na primjer, 1946. godine osnovan Institut za pedagogiju Filozofskog fakulteta, kao nastavna i znanstvena jedinica koja daje pedagoško obrazovanje studentima Filozofskog i Prirodoslovno-matematičkog fakulteta. To je istodobno činilo prva i prava ishodišta za stvarnu teorijsku autonomiju pedagogije; njezino strukturalno i metodološko priznavanje.

Studij su pedagogije u razdoblju prvih pedeset godina njegova samostalnog postojanja na Filozofskom fakultetu Sveučilišta u Zagrebu, unutar kojega je postojala mogućnost pisanja i obrane doktorata, nosili istaknuti profesori: Franjo Marković (1845.-1914.); Đuro Arnold (1853.-1941.); Albert Bazala (1877.-1947.); Stjepan Matičević (1880.-1940.); Pavao Vuk Pavlović (1894.-1976.); Stjepan Pataki (1905.-1953.); Vlado Petz (1887.-1970.).

Nakon toga je, uz redoviti četverogodišnji studij egzistirao magistarski znanstveni studij pedagogije, u različitim organizacijskim formama, te mogućnosti stjecanja doktorata iz pedagogije izvan doktorskoga studija, a korodinirali su ga, unutar svojih mandata, pročelnici Odsjeka. Od akademske godine 2006/2007. započeo je s radom integrirani poslijediplomski doktorski studij pedagogije kao dio cjelovitog bolonjskog sustava studiranja na Zagrebačkom sveučilištu.

Poslije Drugog svjetskog rata pedagogija je u okviru Filozofskog fakulteta imala ravnopravan tretman s drugim zastupljenim znanstvenim i nastavnim disciplinama. Studirala se kao dvopredmetni, a od šezdesetih godina prošlog stoljeća i kao jednopredmetni studij. Zatim je od akademske godine 1979./80. prešla isključivo na jednopredmetni studij što je trajalo deset godina, tj. do 1993./94. godine. U međuvremenu je Odsjek za pedagogiju prošao neuspjelu integraciju s Pedagoškom akademijom u Zagrebu (1981.) i, kratkotrajnu (trogodišnju) studijsku suradnju s Hrvatskim studijima, da bi se akademske godine 1997./98. definitivno vratio na Filozofski fakultet isključivo u dvopredmetnoj studijskoj kombinaciji sa svim izvedbeno istovrsnim grupama na Fakultetu. Danas se pedagogija studira u jednopredmetnim i dvopredmetnim varijantama.

Današnji studij pedagogije na Filozofskom fakultetu u Zagrebu organiziran je i strukturiran prema europskim standardima bolonjskog procesa i uvođenja ECTS-bodovnog sustava; suradnje, mobilnosti i prohodnosti, ali i vlastite prepoznatljivosti. Preddiplomski i diplomski studij koncipiran je u trajanju od pet godina (3+2), kroz sustav nastavnih modula uz dosljedno provedeno načelo jednosemestralnosti i protočnosti studiranja. Na njih se u vertikalnoj završnosti nastavlja poslijediplomski doktorski studij pedagogije.

U razdoblju drugih pedeset godina prošloga stoljeća započeo je akademske godine 1967./68. s radom i poslijediplomski znanstveni magistarski studij pedagogije. Za prve generacije to je bio opći smjer s individualnim specijalističkim usmjerenjima studenata. Nastava je izvođena uglavnom iz temeljnih pedagoških kolegija (Teorijske pedagogije, Povijesti pedagogije, Didaktike, Metodologije pedagoških istraživanja, Komparativne pedagogije), te posebnih metodika i nekih kolegija vezanim uz opredjeljenje studenta obzirom na temu magistarske radnje. Postupno su uvođeni i drugi obvezatni kolegiji iz područja predškolske i školske pedagogije, pedagogije slobodnog vremena i andragogije. Tako je generacija poslijediplomskog studija akademske godine 1984./85. mogla od samog upisa odabrati predškolsko, školsko ili andragoško usmjerenje. U razdoblju od 1987. do 1998. godine nije bilo sustavnog poslijediplomskog studija pedagogije, ali je ipak jedan zavidan broj kandidata obranio magistarske i doktorske radnje. Akademske godine 1998./99. nastavljen je sustavan poslijediplomski magistarski studij pedagogije, koji je trajao do 2004./05. godine.

Od utemeljenja poslijediplomskog znanstvenog magistarskog studija pedagogije do 31. prosinca 2011. godine, kroz jedanaest generacija i skoro četrdeset godina postojanja ovoga oblika studija, pedagogiju je magistriralo 169 studenata. Doktorat iz pedagogijske znanosti je, kroz sve godine postojanja Odsjeka za studij pedagogije do kraja 2014. godine stekao 151 pristupnik.

U razdoblju drugih pedeset godina prošloga stoljeća, osobito sa bržim širenjem sadržaja i organizacijskih oblika studiranja te obuhvatom većeg broja studenata, rastao je broj nastavnika i suradnika na Odsjeku. Na Odsjeku za pedagogiju radili su: Zlatko Pregrad (1903.-1983.); Pero Šimleša (1910.-1988.); Dragutin Franković (1913.-2003.); Mihajlo Ogrizović (1916.-2005.); Vladimir Poljak (1920.- 1998.); Vladimir Mužić (1925.–2012.); Ante Vukasović (1929.); Ivan Klarić (1926.); Milivoj Gabelica (1929.-2003.); Ranka Peašinović (1927.-2009.); Josip Pivac (1928.); Maja Špan (1938.); Antun Mijatović (1939.-2005.); Ivan Dumbović (1945.-2007.); Vladimir Jurić (1937.); Arjana Miljak (1939.); Nikša Nikola Šoljan (1942.); Ana Sekulić-Majurec (1949.). Neki su otišli na druga radna mjesta.

Danas su djelatni nastavnici: Vlatko Previšić (1945.), Marko Palekčić (1947.), Renata Marinković (1951.), Dubravka Maleš (1952.), Vedrana Spajić-Vrkaš (1955.), Marko Jurčić (1956.), Mirjana Šagud (1957.), Koraljka Posavec (1960.), Neven Hrvatić (1960.), Edita Slunjski (1966.), Ante Kolak (1972.) te sedam asistenata/znanstvenih novaka: Zvonimir Komar (1980.), Marija Bartulović (1982.), Sandra Car (1978.), Barbara Kušević (1984.), Ivan Markić (1984.), Ana Blažević Simić (1983.), Ana Širanović (1982.) i nekoliko vanjskih suradnika.

1. **STRUKTURA I USTROJ POSLIJEDIPLOMSKOG SVEUČILIŠNOG DOKTORSKOG STUDIJA PEDAGOGIJE**

Poslijediplomski sveučilišni doktorski studij pedagogije predviđen je u trajanju od tri godine, a koncipiran je tako da se može studirati uz puni angažman (”full-time”; redoviti studenti) ili studij s dijelom radnog vremena (“part-time”) u dvostruko duljem trajanju.

Neposredna nastava unutar pojedinog smjera/modula predviđena je u manjem opsegu budući da je koncepcija studija usmjerena na individualni i samostalni rad studenta tijekom trajanja cijelog studija i izrade doktorskog rada. U radu je naglasak na individualnim konzultacijama s predavačima i radu s mentorom na doktorskoj radnji.

Struktura doktorskog studija pedagogije predviđa raznolike aktivnosti studenta:

• sudjelovanje u nastavi tijekom prve i druge godine studija;

• kontinuirani rad s mentorom;

• znanstvenoistraživački rad;

• sudjelovanje na znanstvenim skupovima/kolokvijima;

• objavljivanje znanstvenih radova u relevantnim časopisima.

**3. 1. Ritam studiranja i obveze studenata**

Smjer: *Kurikulum suvremenog odgoja i škole*

Doktorski studij pedagogije traje tri godine i student mora sakupiti ukupno 180 ECTS bodova, odnosno 60 ECTS bodova za upis u svaku narednu godinu studija. Unutar iste godine za upis u sljedeći semestar treba prikupiti minimalno 25 ECTS bodova.

Uvjetni upis unutar iste godine studija moguć je s najmanje 20 ECTS bodova, a razliku bodova student treba nadoknaditi u sljedećem semestru.

Nastava je interaktivna, temelji se na samostalnom znanstvenoistraživačkom radu. Tijekom trajanja nastave provodi se evaluacija i praćenje napredovanja studenata.

**STUDIJSKI MODULI**

**I GODINA** / I SEMESTAR

|  |  |  |  |
| --- | --- | --- | --- |
| **Kolegiji** | **Broj sati** | **ECTS** | **Status** |
| Teorijsko-metodološka struktura i filozofija kurikuluma | 16 | 10 | O |
| Metodologijski pristupi istraživanju kurikuluma | 16 | 10 | O |
| Seminarske rasprave o suvremenom odgoju  |  6 | 5 | I |
| Metodologija i tehnikaizrade doktorskog rada |  12 | 7 | O |

**I GODINA** / II SEMESTAR

|  |  |  |  |
| --- | --- | --- | --- |
| **Kolegiji** | **Broj sati** | **ECTS** | **Status** |
| Pedagogija i kultura suvremene škole | 12 | 8 | O |
| Didaktički seminar kurikulumskih standarda | 8 |  5 | I |
| Kurikulum suradnjeobitelji i škole | 12 | 5 | I |
| Znanstveni seminarski praktikum | 8 | 8 | I |

**II GODINA** / III SEMESTAR

|  |  |  |  |
| --- | --- | --- | --- |
| **Kolegiji** | **Broj sati** | **ECTS** | **Status** |
| Socijalne komunikacije i kompetencije u odgoju i nastavi – seminarske rasprave | 12 | 5 | I |
| Etika istraživanja s djecom – doktorske tribine | 8 | 4 | I |
| Kurikulum ranog odgoja – istraživački seminari | 12 | 6 | I |
| Građanski odgoj u nacionalnom kurikulumu | 12 | 5 | I |

**II GODINA** / IV SEMESTAR

|  |  |  |  |
| --- | --- | --- | --- |
| **Kolegiji** | **Broj sati** | **ECTS** | **Status** |
| Interkulturalne teme i problemi u suvremenom odgoju i školi | 12 | 5 | I |
| Nastavnik u suvremenoj školi: didaktičko-metodički seminari | 12 | 7 | O |
| Seminarska izvješća studentskih mini-projekata: prezentacije i kritičke rasprave | 12 | 5 | I |
| Odabrane teme povijesno-komparativne tematike | 12 | 5 | I |

**III GODINA** / V SEMESTAR

|  |  |  |
| --- | --- | --- |
| **Kolegij** | **ECTS** | **Tip** |
| Konzultativno-mentorski oblik rada | 20 | O |
| Znanstvenoistraživački rad | 10 | O |

**III GODINA** / VI SEMESTAR

|  |  |  |
| --- | --- | --- |
| **Kolegij** | **ECTS** | **Tip** |
| Konzultativno-mentorski oblik rada | 20 | O |
| Obrana doktorskog rada | 10 | O |

Studenti tijekom doktorskog studija sudjeluju u znanstvenoistraživačkom radu: u okviru znanstvenog programa – znanstvenih projekata Zavoda za pedagogiju pri Odsjeka za pedagogiju, drugih znanstvenih projekata ili individualnom programu (koji odobrava voditelj smjera/modula). Osim nastavnih i drugih studijskih obveza, student treba skupiti ECTS bodove i sudjelovanjem u drugim oblicima znanstvenog rada:

• samostalno izlaganje na domaćem znanstvenom skupu (3 ECTS boda)

• samostalno izlaganje na međunarodnom znanstvenom skupu (5 ECTS bodova)

• samostalno objavljen rad u stručnom časopisu (3 ECTS boda)

• samostalno objavljen rad u referiranom znanstvenom časopisu (5 ECTS bodova)

• samostalno objavljen prikaz strane knjige (3 ECTS boda)

• sudjelovanje u znanstvenoistraživačkom radu - individualni program (5 ECTS bodova)

• sudjelovanje/suradnja u znanstvenom programu – znanstvenim projektima Zavoda za pedagogiju pri Odsjeku za pedagogiju (5 ECTS bodova).

**3. 2. Raspored predavanja**

Nastava na doktorskom studiju pedagogije realizirat će se u pravilu jedan vikend u mjesecu. Studenti će na početku svakog semestra dobiti detaljan raspored predavanja.

1. **IZVODI IZ PLANA, PROGRAMA I PRAVILNIKA STUDIJA**

• Doktorski studij pedagogije realizira se putem predavanja, istraživačkih seminara, diskusijskih skupina, vježbi, praktikuma, provedbe znanstvenih istraživanja i sl., a studenti su obvezni uredno pohađati sve oblike nastave.

• Diferencijalne ispite i studijske obveze određuje Vijeće doktorskog studija pedagogije za svakog studenta pojedinačno.

• Student stječe pravo upisa u sljedeći semestar studija ako do roka upisa ovjeri semestar i udovolji svim obvezama iz nastavnog plana i programa studija, stekne odgovarajući broj bodova prema ECTS - bodovnom sustavu i uplati školarinu.

• Nastavu na Poslijediplomskom doktorskom studiju pedagogije izvode profesori Odsjeka za pedagogiju, Filozofskog fakulteta i drugih članica Sveučilišta u Zagrebu te gostujući profesori drugih sveučilišta iz Hrvatske i inozemstva. Predavanja se izvode na hrvatskom ili stranom jeziku.

***Studijske obveze studenata:***

• Studenti Poslijediplomskog doktorskog studija pedagogije upisani u peti semestar studija (magistri znanosti iz područja pedagogije) imaju studijsku obvezu objaviti samostalno dva (2) znanstvena članka u referiranim znanstvenim časopisima iz područja pedagogije u Hrvatskoj ili inozemstvu te sudjelovati aktivno na dva (2) znanstvena skupa (od kojih jedan mora biti međunarodni) iz šireg područja pedagogije (što treba biti vidljivo u programu skupa), **do predaje doktorskog rada.**

• Studenti Poslijediplomskog doktorskog studija pedagogije upisani u drugi, treći ili četvrti semestar studija (studenti ili apsolventi ranijeg magistarskog znanstvenog studija pedagogije, magistri iz srodnih znanosti i sl.) imaju studijsku obvezu objaviti samostalno dva (2) znanstvena članka u referiranim znanstvenim časopisima iz područja pedagogije u Hrvatskoj ili inozemstvu, sudjelovati aktivno na dva (2) znanstvena skupa (od kojih jedan mora biti međunarodni) iz šireg područja pedagogije (što treba biti vidljivo u programu skupa) te objaviti jedan (1) prikaz strane knjige iz šireg područja pedagogije (tiskane u posljednje dvije godine). Sve ove obveze potrebno je izvršiti **do predaje doktorskog rada**.

• Studenti Poslijediplomskog doktorskog studija pedagogije upisani u prvi semestar studija imaju studijsku obvezu objaviti samostalno dva (2) znanstvena članka u referiranim znanstvenim časopisima iz područja pedagogije u Hrvatskoj ili inozemstvu, sudjelovati aktivno na dva (2) znanstvena skupa (od kojih jedan mora biti međunarodni) iz šireg područja pedagogije (što treba biti vidljivo u programu skupa) te objaviti dva (2) prikaza strane knjige iz šireg područja pedagogije (tiskane u posljednje dvije godine). Sve ove obveze potrebno je izvršiti **do predaje doktorskog rada.**

• Vođenje studenata Poslijediplomskog doktorskog studija pedagogije predviđeno je na nekoliko razina:

1. voditelj poslijediplomskog studija brine o cjelokupnoj izvedbi doktorskoga studija;

2. voditelj smjera/modula zadužen je za akademsko savjetovanje studenata: izbor kolegija, sudjelovanje u znanstveno-istraživačkom radu, sudjelovanje na znanstvenim skupovima i sl.;

3. mentor je zadužen za akademsko savjetovanje studenta u pogledu odabira teme doktorskoga rada, izrade sinopsisa i izrade doktorskoga rada.

Studentu Poslijediplomskog sveučilišnog doktorskog studija pedagogije obvezno se imenuje mentor. Pri odabiru mentora polazi se od kompetencije profesora u odnosu na predloženu temu doktorskog rada i interesa/želje kandidata. Studentu se može imenovati i komentor (načelno interdisciplinarna tema).

Mentor se bira tijekom prve godine studija. Odgovoran je za konzultativni i znanstvenoistraživački rad studenta i pomaže mu u prijavi sinopsisa i izradi doktorskog rada.

Mentor (komentor) može biti nastavnik izabran u znanstveno-nastavno ili odgovarajuće znanstveno zvanje, a imenuje ga Vijeće doktorskog studija pedagogije. Mentor je obvezan jedanput godišnje podnositi izvještaj o radu doktoranda Vijeću doktorskog studija pedagogije (na obrascu sveučilišta).

• Prijenos ECTS bodova stečenih na drugim studijima provodi Vijeće doktorskog studija pedagogije temeljem procjene programske sličnosti i važnosti za studij, kao i opterećenja studenta tijekom rada na izabranom kolegiju s drugih studija.

• Poslijediplomski sveučilišni doktorski studij pedagogije završava nakon što je student izvršio predviđene studijske obveze i prikupio 180 ECTS bodova, izradom i javnom obranom doktorskog rada (disertacije). Nakon Poslijediplomskog sveučilišnog doktorskog studija pedagogije studentu se izdaje diploma kojom se potvrđuje završetak studija i stjecanje akademskog stupnja doktora znanosti (dr. sc.).

• Tema doktorskog rada prijavljuje se tijekom prve godine studija. Doktorand pokreće postupak prihvaćanja teme doktorskog rada podnošenjem prijave, koja sadržava opće podatke o doktorandu, životopis i popis radova doktoranda, naslov predložene teme, podatke o predloženom mentoru i njegovim kompetencijama, obrazloženje teme i očekivani izvorni znanstveni doprinos predloženog istraživanja, procjenu troškova istraživanja te izjavu da nije prijavio doktorski rad s istovjetnom temom na drugome studiju. Tema doktorskog rada prijavljuje se na obrascu sveučilišta (DR.SC.- 01). Prijedlog teme sadrži: naslov; kratak uvod iz kojeg će se vidjeti razlozi za predloženo istraživanje; teorijsku podlogu i obrazloženje aktualne relevantne spoznaje; ako je potrebno praktičnu primjenjivost spoznaja do kojih se kani doći; uže područje rada; ciljeve istraživanja i očekivani znanstveni doprinos; obrazloženje metodoloških postupaka, strukturu rada. Prijedlog teme razmatra Stručno povjerenstvo te u skupnom izvještaju daje mišljenje i prijedlog za prihvaćanje teme Vijeću poslijediplomskih studija i Fakultetskom vijeću, koje donosi konačnu odluku. Nakon odobrenja teme i sinopsisa student može pristupiti izradi doktorskog rada. Doktorand je obvezan jedanput godišnje Vijeću doktorskog studija podnositi izvještaj o svome radu (na obrascu sveučilišta). Sinopsis doktorskog rada brani se javno, pred stručnim povjerenstvom (od tri člana ili pet članova, od kojih je jedan mentor), a imenuje ih Vijeće doktorskog studija pedagogije.

• Doktorski rad predaje se uz pisanu suglasnost i mišljenje mentora o provedenom istraživanju i postignutom izvornom znanstvenom doprinosu. Članove Stručnog povjerenstva za ocjenu i obranu doktorskog rada imenuje Fakultetsko vijeće na prijedlog Vijeća doktorskog studija pedagogije. Povjerenstvo se sastoji od neparnog broja članova (najmanje tri, najviše pet članova), čija je znanstvena djelatnost iz područja doktorskog rada studenta. U povjerenstvo može biti imenovana osoba izabrana u znanstveno-nastavno odnosno odgovarajuće znanstveno zvanje. Mentor ne može biti član povjerenstva za ocjenu doktorskog rada, osim u iznimnim slučajevima o čemu odlučuje Senat Sveučilišta. Stručno povjerenstvo ocjenjuje doktorski rad skupnim izvještajem koji se podnosi Fakultetskom vijeću najkasnije u roku dva mjeseca od dana primitka odluke o imenovanju. Članovi Stručnog povjerenstva mogu dati i svoje izdvojeno mišljenje. Najmanje jedan član povjerenstva za ocjenu i obranu nije nastavnik na doktorskom studiju pedagogije, niti je zaposlenik Filozofskog fakulteta u Zagrebu. Povjerenstvo za ocjenu doktorskog rada može rad prihvatiti, vratiti studentu na doradu i završno ocjenjivanje ili odbiti, nakon čega doktorand gubi pravo stjecanja doktorata znanosti na doktorskom studiju pedagogije.

Student ima mogućnost, u opravdanom slučaju, zatražiti promjenu mentora.

• Obrana doktorskog rada provodi se nakon usvajanja pozitivnog izvještaja povjerenstva na Fakultetskom vijeću Fakulteta, najkasnije u roku dva mjeseca. Obrana doktorskog rada je javna i obavlja se u pravilu pred povjerenstvom koje je ocijenilo doktorski rad.

• Postupak i uvjeti za prijavu, prihvaćanje, ocjenu i obranu doktorskog rada provode se u skladu s Pravilnikom o doktorskom studiju na Sveučilištu u Zagrebu.

• Student koji je prekinuo poslijediplomski znanstveni doktorski ili magistarski studij, upisan prema propisima koji su važili prije stupanja na snagu Zakona o znanstvenoj djelatnosti i visokom obrazovanju («Narodne novine», br. 158/03), može uložiti pisani zahtjev za nastavak studija upisom na Poslijediplomski sveučilišni doktorski studij pedagogije. Odgovarajuću odluku za nastavak studija donosi Vijeće doktorskog studija pedagogije. Vijeće utvrđuje razliku ispita između plana i programa studija koji je kandidat upisao i studijskog programa za stjecanje doktorata znanosti na kojem nastavlja studij. Razlika ispita ovisi o prije izvršenim obvezama studenta.

• Student koji je na drugom visokom učilištu u Republici Hrvatskoj upisao poslijediplomski znanstveni studij iz znanstvenog polja pedagogije može nastaviti studij ukoliko za prijelaz postoje opravdani razlozi. Uvjete nastavka studija utvrđuje Vijeće Poslijediplomskoga sveučilišnog doktorskog studija pedagogije i Vijeće poslijediplomskih studija Fakulteta.

• Prijelazi studenata s inozemnih sveučilišta rješavaju se u skladu sa Zakonom o priznavanju inozemnih obrazovnih kvalifikacija («Narodne novine», br. 158/03).

• Polaznik stječe pravo na potvrdu (certifikat) o apsolviranom dijelu doktorskog studijskog programa pedagogije, kao dijelu cjeloživotnog obrazovanja, kada je izvršio sve obveze unutar smjera i pojedinog semestra za koji je zatražio potvrdu.

• Dokumentacija o doktorskom studiju, ispitima i drugim obvezama (uplatama) vodi se u referadi za poslijediplomski studij Filozofskog fakulteta, a nastavni dio u Odsjeku za pedagogiju.

• Studenti koji su u studij uključeni u punom radnom vremenu trebaju ga završiti u razdoblju od tri godine, a iz opravdanih razloga, o kojima odlučuje Vijeće doktorskog studija pedagogije, završetak se studija uz obrazloženje može produžiti do pet godina. Studij s dijelom radnog vremena traje najviše pet godina, a iz opravdanih razloga, o kojima odlučuje Vijeće doktorskog studija pedagogije, završetak se studija uz obrazloženje može produžiti do sedam godina. Po isteku osam godina od upisa doktorand gubi pravo obrane doktorskog rada.

1. **NASTAVNICI ODSJEKA ZA PEDAGOGIJU**

Dr. sc. **Dubravka Maleš**, red. prof., voditeljica doktorskog studija, voditeljica Katedre za sistematsku pedagogiju

Dr. sc. **Marko Palekčić**, red. prof., zamjenik voditeljice doktorskog studija, Centar za obrazovanje nastavnika

Dr. sc. **Vlatko Previšić**, red. prof., dekan Filozofskog fakulteta, voditelj smjera – Kurikulum suvremenog odgoja i škole, voditelj Katedre za didaktiku

Dr. sc. **Koraljka Posavec,** doc.,pročelnicaOdsjeka za pedagogiju, voditeljica Katedre za povijest pedagogije

Dr. sc. **Ante Kolak,** doc.,zamjenik pročelnice Odsjeka za pedagogiju.Katedra za didaktiku

Dr. sc. **Marko Jurčić**, izv. prof., Katedra za didaktiku

Dr. sc. **Neven Hrvatić**, red. prof., Katedra za sistematsku pedagogiju

Dr. sc. **Renata Marinković**, red. prof., Centar za obrazovanje nastavnika

Dr. sc. **Edita Slunjski**, izv. prof., Katedra za predškolsku pedagogiju

Dr. sc. **Vedrana Spajić-Vrkaš**, red. prof., Katedra za sistematsku pedagogiju

Dr. sc. **Mirjana Šagud**, izv. prof., Katedra za predškolsku pedagogiju

**ASISTENTI I ZNANSTVENI NOVACI**

Dr. sc. **Zvonimir Komar,** Katedra za sistematsku pedagogiju

Dr. sc. **Marija Bartulović,** Katedra za sistematsku pedagogiju

Dr. sc. **Ana Blažević Simić,** Katedra za sistematsku pedagogiju

Dr. sc. **Sandra Car,** Katedra za sistematsku pedagogiju

Dr. sc. **Barbara Kušević,** Katedra za sistematsku pedagogiju

Dr. sc. **Ivan Markić,** Katedra za didaktiku

**Ana Širanović,** Katedra za sistematsku pedagogiju

**6. OBAVIJESTI**

Sve obavijesti tijekom studija studenti mogu dobiti od voditelja i zamjenika voditelja doktorskog studija, pročelnice odsjeka i profesora u dane održavanja nastave i konzultacija.

***FILOZOFSKI FAKULTET***

Ivana Lučića 3, 10000 Zagreb

Dekan: prof. dr. sc. Vlatko Previšić

Dekanski ured: 4092-017

Prodekanica za znanost i međunarodnu suradnju: prof. dr. sc. Branka Galić

Prodekanica za nastavu i studente: prof. dr. sc. Vlasta Erdeljac

Prodekan za organizaciju i razvoj: izv. prof. dr. sc. Željko Holjevac

Prodekanica za studijske programe i cjeloživotno obrazovanje: doc. dr. sc. Ivana Franić

**Referada za poslijediplomski studij**

Dekanat soba**:** A-003

Radno vrijeme: ponedjeljak – petak: 9:00-14:00

Telefon: (01) 4092 024 i 4092 272

Fax: (01) 4092 879

*Referenti: e-mail:*

Biserka Pešec bpesec@ffzg.hr

Sanja Ivanović sivanovi@ffzg.hr

Anamarija Stipeč astipec@ffzg.hr

Žiro račun Fakulteta (uplata školarine): 2360000-1101311177, poziv na broj: 2-480-3028

***ODSJEK ZA PEDAGOGIJU***

**Pročelnica:** dr. sc. Koraljka Posavec, doc.

**Zamjenik pročelnice:**  dr. sc. Ante Kolak, doc.

**Tajništvo**

Soba: C–203

Radno vrijeme: ponedjeljak – petak: 9:00-15:00

Administratorica: Gordana Cota

Telefon: (01) 4092 -167

Fax: (01) 4092 -880

e-mail: pedagog@ffzg.hr

gcota@ffzg.hr

**Knjižnica**

**Zbirka pedagogije**: Višnja Novosel

Telefon: (01) 4092 -246

e-mail: vnovosel@ffzg.hr

**Predavaonice**

A-226, A–227 i C-201

**7. DOKTORIRALI PEDAGOGIJU OD 1. SIJEČNJA 1990. DO 31. PROSINCA 2014.**

|  |  |  |  |  |  |
| --- | --- | --- | --- | --- | --- |
| **Red. broj** | **Ime i prezime** | **Datum doktoriranja** | **Naslov doktorskoga rada** | **Mentor** | **Članovi povjerenstva, prvi član predsjednik** |
| 1. | Seka Sučić | 20.09.1990. | Obrazovanje i kvalitet života | dr.sc. Maja Špan | dr.sc. Nikša Nikola dr.sc. Miroslav Vujević dr. sc. Maja Špan |
| 2. | Dubravka Miljković Vuletić | 03.12.1990. | Odnos odgojnih, sredinskih i nasljednih faktora u razvijanju opće kulture | dr.sc. Milan Matijević | dr. Vlado Andrilović dr.sc. Dubravka Maleš, dr.sc. Miroslav Vujević dr.sc. Vedrana Spajić-Vrkaš, dr. sc. Milan Matijević |
| 3. | Emerik Munjiza | 11.07.1991. | Kritička analiza radova o radnom odgoju u Hrvatskoj do 1918. godine | dr.sc. Ivan Dumbović | dr.sc. Ante Vukasović dr.sc. Josip Milat dr. sc. Ivan Dumbović |
| 4. | Ivan De Zan | 11.07.1991. | Efikasnost modela istraživački orijentirane nastave biologije | dr.sc. Vladimir Jurić | dr.sc. Vicko Pavičić, dr.sc. Vladimir Pletenac i dr.sc. Ana Sekulić-Majurecdr. sc. Vladimir Jurić |
| 5. | Maja Petković | 20.12.1991. | Televizija kao dio suvremene obrazovne tehnologije i njen utjecaj na ostvarivanje ciljeva i zadataka nastave kemije u okvirima općeg obrazovanja | dr.sc. Vladmir Jurić | dr.sc. Vladimir Pletenac, dr.sc. Vicko Pavičić, dr.sc. Vladimir Jurić , dr.sc. Ante Deljac |
| 6. | Stanislava Irović | 25.02.1992. | Komunikacija odgajatelj - dijete i spoznajna znatiželja predškolskog djeteta | dr.sc. Arjana Miljak | dr.sc. Dubravka Maleš i dr.sc. Nada Babić dr. sc. Arjana Miljak |
| 7. | Mirko Lukić | 19.05.1992. | Pedagoške i komunikacijske pretpostavke dezideologizacije nastavnih predmeta društveno-humanističkih znanosti | dr.sc. Vladimir Poljak | dr.sc. Valentin Puževski, dr.sc. Nedjeljko Kujundžić, dr.sc. Stjepan Rodek, dr.sc. Davor Rodin,dr.sc. Vladimir Poljak |
| 8. | Anđelka Peko | 03.03.1993. | Efikasnost eksperimentalnog programa simetričnosti nastavne komunikacije | dr.sc. Stjepan Rodek | dr.sc. Filip Jelavić dr.sc. Milan Matijevićdr. sc. Stjepan Rodek |
| 9. | Janko Pavetić | 07.02.1994. | Kritička analiza priloga metodici nastave matematike u Hrvatskoj do početka XX. stoljeća | dr.sc. Ivan Dumbović | dr.sc. Boris Pavković dr.sc. Stjepan Ovčardr. sc. Ivan Dumbović  |
| 10. | Barica Marentič-Požarnik | 15.06.1994. | Modeli didaktičkog usavršavanja sveučilišnih nastavnika i suradnika | dr.sc. Nikola Pastuović | dr.sc. Vladimir Pletenac,dr.sc. Silvije Pongracdr. sc. Nikola Pastuović |
| 11. | Janja Rozman-Črčinović | 17.06.1996. | Utjecaj glazbenog odgoja na mišljenje učenika osnovne škole o ozbiljnoj glazbi | dr.sc. Vladimir Jurić | dr.sc. Pavel Rojko, dr.sc. Marija Bratanić dr.sc. Vladimir Jurić |
| 12. | Kristina Šćukanec | 30.10.1996. | Međusudjelovanje riječi, glazbe i pokreta u visokoškolskoj nastavi metodike hrvatskog jezika i književnosti | dr.sc. Vladimir Jurić | dr.sc. Ivan Sović, dr.sc. Stjepko Težak dr.sc. Zora Itkovićdr. sc. Vladimir Jurić |
| 13. | Branko Bošnjak | 08.11.1996. | Odnos nastavne klime, školske uspješnosti i trajanja školovanja | dr.sc. Vladimir Jurić | dr.sc. Majda Rijavec dr.sc. Vladimir Rosićdr. sc. Vladimir Jurić |
| 13. | Neven Hrvatić | 13.05.1998. | Odgoj i izobrazba Roma u Hrvatskoj | dr.sc. Vlatko Previšić | dr.sc. Ana Sekulić-Majurec, dr.sc. Vjeran Katunarić, dr.sc. Vladimir Rosić dr.sc. Antun Mijatovićdr. sc. Vlatko Previšić |
| 15. | Izabela Raguž | 29.04.1999. | Uspješnost Asherove metode engleskog jezika u poučavanju studenata na Sveučilištu u Mostaru | dr.sc. Vedrana Spajić-Vrkaš | dr.sc. Vlatko Previšić, dr.sc. Mirjana Vilke, dr.sc. Milena Fuchs, dr.sc. Vedrana Spajić-Vrkaš, dr.sc. Gojko Zovko |
| 16. | Amzi Zimberi | 04.05.1999. | Slobodno vrijeme kao čimbenik interkulturalnog odgoja | dr.sc. Vlatko Previšić | dr. sc. Antun Mijatovićdr.sc. Vedrana Spajić-Vrkaš, dr.sc. Vjeran Katunarić dr.sc. Vladimir Rosićdr. sc. Vlatko Previšić |
| 17. | Vlatka Domović | 06.04.2000. | Odnos između školskog ozračja i učinkovitosti škole | dr.sc. Vladimir Jurić | dr.sc. Vlatko Previšić, dr.sc. Slavica Bašić, dr.sc. Alija Kulenović, dr.sc. Marko Palekčić dr. sc. Vladimir Jurić |
| 18. | Dijana Vican | 11.04.2000. | Odgoj i obrazovanje djece Albanaca u Hrvatskoj | dr.sc. Vlatko Previšić | dr.sc. Vedrana Spajić-Vrkaš dr.sc. Nikola Skledardr. sc. Vlatko Previšić |
| 19. | Elvi Piršl | 27.12.2001. | Komparativna analiza nastavnih programa i stavova učitelja u interkulturalizmu | dr.sc. Vlatko Previšić | dr.sc. Vedrana Spajić-Vrkaš, dr.sc. Vlatko Previšić dr.sc. Nikola Skledar |
| 20. | Stjepan Jagić | 24.06.2002. | Interkulturalno-pedagoške promjene pod utjecajem turizma u slobodnom vremenu | dr.sc. Vlatko Previšić | dr.sc. Antun Mijatović, dr.sc. Vlatko Previšić dr.sc. Nikola Skledar |
| 21. | Antun Arbunić | 12.11.2002. | Struktura slobodnog vremena djece (učenika) osnovnoškolske dobi | dr.sc. Vlatko Previšić | dr.sc. Ana Sekulić-Majurec, dr.sc. Vlatko Previšić dr.sc. Branko Nikolić |
| 22. | Maja Ljubetić | 06.07.2004. | Samoprocjena i procjena pedagoške kompetentnosti roditelja | dr.sc. Dubravka Maleš | dr.sc. Vlatko Previšić, dr.sc. Dubravka Maleš, dr.sc. Josipa Bašić, dr.sc. Arjana Miljak dr.sc. Ana Skulić-Majurec |
| 23. | Mirko Raguž | 13.07.2004. | Pedagoški učinci školskih propisa i zakona do 1918. na hrvatsko pučko školstvo | dr. sc. Ivan Dumbović | dr. sc. Vlatko Previšić, dr. sc. Ivan Dumbović dr. sc. Igor Radeka |
| 24. | Marko Jurčić | 09.11.2005. | Zadovoljstvo roditelja osnovnom školom i njihova spremnost na suradnju | dr. sc. Vladimir Jurić | dr. sc. Dubravka Maleš dr. sc. Vladimir Jurić dr. sc. Mile Silov |
| 25. | Edita Slunjski | 12.04.2006. | Stvaranje organizacije koja uči i sukonstrukcija predškolskog kurikuluma | dr. sc. Arjana Miljak | dr. sc. Ana Sekulić-Majurec,dr. sc. Arjana Miljak dr. sc. Jasna Krstović |
| 26. | Mirjana Šagud | 03.05.2006. | Obrazovanje odgajatelja kao refleksivnog praktičara | dr. sc. Arjana Miljak | dr. sc. Dubravka Maleš dr. sc. Arjana Miljak dr. sc. Jasna Krstović |
| 27. | Vesnica Mlinarević | 08.12.2006. | Slobodno vrijeme kao prediktor poremećaja u ponašanju učenika | dr. sc. Vlatko Previšić | dr. sc. Neven Hrvatićdr. sc. Vlatko Previšić dr. sc. Anđelka Peko |
| 28. | Biserka Petrović Sočo | 22.12.2006. | Kontekst jaslica – jedna od odrednica odgoja i razvoja djece rane dobi | dr. sc. Arjana Miljak | dr. sc. Slavica Bašićdr. sc. Arjana Miljak dr. sc. Jasna Krstović |
| 29. | Lidija Vujičić | 12.06.2007. | Mijenjanje kulture predškolske ustanove – temelj kvalitetnih promjena u predškolskom odgoju | dr. sc. Arjana Miljak | dr. sc. Jasna Krstović dr. sc. Arjana Miljak dr. sc. Vlatko Previšić |
| 30. | Smiljana Zrilić | 05.07.2007. | Integrativni pristup istraživanju apsentizma učenika | dr. sc. Vlatko Previšić | dr. sc. Vladimir Jurić, dr. sc. Vlatko Previšić dr. sc. Ana Proroković |
| 31. | Koraljka Posavec | 22.11.2007. | Razvoj povijesti pedagogije u Hrvatskoj do 1918. godine  | dr. sc. Ivan Dumbović | dr. sc. Vlatko Previšić dr. sc. Ivan Dumbović dr. sc. Igor Radeka |
| 32. | Siniša Opić | 10.12.2007. | Poremećaji u ponašanju učenika osnovne škole: pojave, uzroci, oblici i pedagoška prevencija | dr. sc. Vlatko Previšić | dr. sc. Ana Skulić-Majurec, dr. sc. Vlatko Previšić dr. sc. Slobodan Uzelac |
| 33. | Vesna Buljubašić Kuzmanović | 17.04.2008. | Odnos socijalne kompetencije i ponašanja učenika | dr. sc. Neven Hrvatić | dr. sc. Vlatko Previšićdr. sc. Neven Hrvatić dr. sc. Josip Janković |
| 34. | Snježana Dobrota | 10.07.2008. | Popularna glazba, glazbena nastava i glazbeni ukus mladih | dr. sc. Vedrana Spajić-Vrkaš | dr. sc. Vlatko Previšićdr. sc. Vedrana Spajić-Vrkaš dr. sc. Pavel Rojko |
| 35. | Ante Kolak | 18.11.2008. | Modeli upravljanja nastavnim procesom | dr. sc. Vladimir Jurić | dr. sc. Vlatko Previšić dr. sc. Vladimir Jurić dr. sc. Slavko Vučak |
| 36. | Branko Bognar | 12.12.2008. | Mogućnost ostvarivanja uloge učitelja – akcijskog istraživača posredstvom elektroničkog učenja | dr. sc. Ana Skulić-Majurec | dr. sc. Neven Hrvatić dr. sc. Ana Skulić-Majurecdr. sc. Arjana Miljakdr. sc. Ivana Batarelo dr. sc. Anđelka Peko |
| 37. | Anka Jurčević-Lozančić | 18.12.2008. | Socijalne kompetencije predškolskog djeteta u različitim institucijskim okruženjima | dr. sc. Ana Skulić-Majurec | dr. sc. Dubravka Maleš dr. sc. Ana Skulić-Majurec dr. sc. Nives Koller-Trbović |
| 38. | Marija Sablić | 16.06.2009. | Sukonstrukcija interkulturalnog kurikuluma | dr. sc. Neven Hrvatić | dr. sc. Vlatko Previšić dr. sc. Neven Hrvatić dr. sc. Elvi Piršl |
| 39. | Renata Čepić | 23.06.2009. | Obrazovanje stručnih suradnika u andragoškim organizacijama koje uče | dr.sc. Nikša Nikola Šoljan | dr. sc. Vlatko Previšić dr.sc. Nikša Nikola Šoljan dr. sc. Jasna Krstović |
| 40. | Nevenka Modrić | 07.10.2009. | Vrednovanje učinkovitosti modela upravljanja problemskim situacijama u odgojnim grupama | dr. sc. Vedrana Spajić Vrkaš | dr. sc. Dubravka Maleš dr. sc. Vedrana Spajić Vrkaš dr. sc. Elvi Piršl |
| 41. | Esmeralda Sunko | 26.01.2010. | Pedagoško komunikacijske tehnike vođenja u odgojno obrazovnom procesu | dr. sc. Vladimir Jurić | dr. sc. Vlatko Previšić dr. sc. Vladimir Jurić dr. sc. Josip Milat |
| 42. | Jasmina Vrkić Dimić | 28.01.2010. | Utjecaj uporabe računala na praksu učenja i poučavanja | dr. sc. Vladimir Jurić | dr. sc. Vlatko Previšić dr. sc. Vladimir Jurić dr. sc. Stjepan Jagić |
| 43. | Rozana Petani | 08.09.2010. | Dimenzije roditeljskog ponašanja i stavovi adolescenata prema obiteljskom životu | dr. sc. Dubravka Maleš | dr. sc. Ana Sekulić Majurecdr. sc. Dubravka Maleš dr. sc. Maja Ljubetić |
| 44. | Sabina Vidulin Orbanić | 22.11.2010. | Utjecaj izvannastavnih glazbenih aktivnosti na kulturu provođenja slobodnog vremena | dr. sc. Vlatko Previšić | dr. sc. Pavel Rojko dr. sc. Vlatko Previšić dr. sc. Snježana Dobrota |
| 45. | Mladen Mavar | 21.03.2011. | Uloga školskog neuspjeha kao prediktora ovisničkog ponašanja | dr. sc. Vlatko Previšić | dr. sc. Ana Sekuilić Majurecdr. sc. Vlatko Previšić dr. sc. Ana Proroković |
| 46. | Tonća Jukić | 16.05.2011. | Učiteljevo poimanje i poticanje kreativnosti u primarnom odgoju i obrazovanju | dr. sc. Ana Sekulić Majurec | dr. sc. Vlatko Previšić dr. sc. Ana Sekulić Majurec  |
| 47. | Majda Naji | 19.05.2011. | Komparativna analiza globalnih dimenzija kurikuluma | dr. sc. Vlatko Previšić | dr. sc. Ana Sekuilić Majurecdr. sc. Vlatko Previšić dr. sc. Martin Kramar |
| 48. | Ante Žužul | 29.06.2011. | Interkulturalne odrednice oblikovanja udžbenika | dr. sc. Vlatko Previšić | dr. sc. Vladimir Jurić dr. sc. Vlatko Previšić dr. sc. Vjeran Katunarić |
| 49. | Davor Mikas | 30.06.2011. | Povezanost školskog uspjeha i socijalne kompetencije učenika | dr. sc. Vlatko Previšić | dr. sc. Vladimir Jurić dr. sc. Vlatko Previšić dr. sc. Marko Jurčić |
| 50. | Marijan Franjčić | 18.07.2011. | Religijska inkulturacija i razvoj interkulturalne osjetljivosti u nastavi vjerskog odgoja | dr. sc. Neven Hrvatić | dr. sc. Vlatko Previšić dr. sc. Neven Hrvatić dr. sc. Zlatko Miliša |
| 51. | Goran Livazović | 19.07.2011. | Utjecaj medija na poremećaje u ponašanju adolescenata | dr. sc. Vlatko Previšić | dr. sc. Neven Hrvatić dr. sc. Vlatko Previšić dr. sc. Vesna Buljubašić Kuzmanović  |
| 52. | Vesna Bedeković | 09.12.2011. | Interkulturalne kompetencije nastavnika | dr. sc. Neven Hrvatić | dr. sc. Vlatko Previšić dr. sc. Neven Hrvatić dr. sc. Marija Sablić |
| 53. | Bagarić, Miroslav | 12. 3. 2012 | Utjecaj općih stilova ponašanja srednjoškolaca na rizično ponašanje u slobodnom vremenu | dr. sc. Vlatko Previšić | dr. sc. Neven Hrvatić dr. sc. Vlatko Previšić dr.sc. Zlatko Miliša |
| 54. | Diković, Marina | 2. 4. 2012. | Politike i prakse odgoja i obrazovanja za građanstvo u Europi i Hrvatskoj | dr. sc. Vedrana Spajić Vrkaš | dr. sc. Neven Hrvatić dr.sc. Vedrana Spajić Vrkašdr.sc. Marija Sablić |
| 55. | Ninčević, Marjan | 12. 4. 2012. | Samoprocjena pedagoških kompetencija srednjoškolskih vjeroučitelja | dr. sc. Dubravka Maleš | dr.sc. Ana Sekulić Majurecdr.sc. Dubravka Malešdr.sc. Ivica Pažin |
| 56. | Kovačević, Stjepan | 11. 6. 2012. | Kurikulumska matrica tehničkih kompetencija u odgoju i općem obrazovanju | dr. sc. Josip Milat (vanjski suradnik) | dr. sc. Vlatko Previšić dr. sc. Josip Milatdr.sc. Renata Marinković |
| 57. | Komar, Zvonimir | 19. 6. 2012. | Teorija pedagogije s obzirom na pojam svrhe | Dr. sc. Vlatko Previšić | dr.sc. Branko Despotdr. sc. Vlatko Previšić dr.sc. Slavica Bašić |
| 58. | Đuranović, Marina | 18. 7. 2012. | Utjecaj vršnjaka na rizično socijalno ponašanje učenika | dr. sc. Vlatko Previšić | dr. sc. Neven Hrvatić dr. sc. Vlatko Previšić dr.sc. Siniša Opić |
| 59. | Kušić, Siniša | 23. 7. 2012. | Komparativno istraživanje kurikuluma obrazovanja andragoga u Europi | dr. sc. Anita Klapan (vanjski suradnik) | dr.sc. Nikola Nikša Šoljandr.sc. Anita Klapandr.sc. Ivana Batarelo Kokić |
| 60. | Gobo, Arlin | 23. 7. 2012. | Razvoj digitalne kompetencije u obrazovanju | dr. sc. Ivana Batarelo Kokić (vanjski suradnik) | dr.sc. Nikola Nikša Šoljandr.sc. Ivana Batarelo Kokićdr.sc. Renata Marinković |
| 61. | Kisovar Ivanda, Tamara | 30. 10. 2012. | Povezanost didaktičkoga strukturiranja muzejskih sadržaja i učeničke percepcije muzeja | dr. sc. Ivana Batarelo Kokić (vanjski suradnik) | dr.sc. Vedrana Spajić Vrkašdr.sc. Ivana Batarelo Kokićdr.sc. Tomislav Sladojević Šola |
| 62. | Jukić, Renata | 9. 1. 2013. | Didaktičko strukturiranje kurikuluma ekološkoga odgoja i obrazovanja | dr. sc. Vlatko Previšić | dr.sc. Vladimir Jurićdr. sc. Vlatko Previšićdr.sc. Vesna Buljubašić Kuzmanović |
| 63. | Drandić, Dijana | 15. 3. 2013. | Interkulturalna osjetljivost nastavnika kao pretpostavka razvoja interkulturalne osjetljivosti učenika | dr. sc. Vedrana Spajić Vrkaš | dr. sc. Neven Hrvatić dr.sc. Vedrana Spajić Vrkašdr.sc. Marija Sablić |
| 64. | Koludrović, Morana | 15. 3. 2013. | Problemsko učenje u kurikulumu obrazovanja nastavnika | dr. sc. Ana Sekulić Majurec | dr. sc. Vlatko Previšić dr.sc. Ana Sekulić Majurecdr.sc. Josip Milat |
| 65. | Perin, Višnja | 18. 3. 2013. | Ravnatelj kao nositelj kvalitete srednje strukovne škole | dr. sc. Vladimir Jurić (vanjski suradnik) | dr.sc. Marko Jurčićdr.sc. Vladimir Jurićdr.sc. Ante Kolak |
| 66. | Dubovicki, Snježana | 9. 5. 2013. | Povezanost kurikuluma učiteljskoga studija i razvoja kreativnosti studenata | dr. sc. Ladislav Bognar (vanjski suradnik) | dr.sc. Vlatko Previšićdr.sc. Ladislav Bognardr.sc. Ana Sekulić  |
| 67. | Buterin, Marija | 17. 5. 2013. | Interkulturalna osjetljivost učenika srednjih škola | dr. sc. Stjepan Jagić (vanjski suradnik) | dr. sc. Neven Hrvatić dr.sc. Stjepan Jagićdr. sc. Vlatko Previšić  |
| 68. | Tolić, Mirela | 29. 5. 2013. | Mediji kao nositelji simboličkih poruka u odgoju | dr. sc. Zlatko Miliša (vanjski suradnik) | dr. sc. Vlatko Previšić dr.sc. Zlatko Milišadr.sc. Josip Milat |
| 69. | Gajger, Vesna | 7. 6. 2013. | Učinkovito vođenje razreda kao prediktor kvalitete nastave | dr. sc. Vladimir Jurić (vanjski suradnik) | dr. sc. Vlatko Previšić dr.sc. Vladimir Jurićdr.sc. Marko Jurčić |
| 70. | Luketić, Daliborka | 19. 7. 2013. | Razvoj poduzetničke kompetencije u okviru kurikulumskih promjena odgoja i obrazovanja | dr. sc. Dijana Vican (vanjski suradnik) | dr.sc. Dubravka Malešdr. sc. Dijana Vicandr.sc. Marko Jurčić |
| 71. | Bartulović Marija | 28. 8. 2013. | Rodna jednakost kao dimenzija interkulturnoga kurikuluma | dr. sc. Neven Hrvatić | dr.sc. Vedrana Spajić Vrkašdr. sc. Neven Hrvatić dr.sc. Olivera Gajić |
| 72. | Karamatić Brčić, Matilda | 30. 8. 2013. | Organizacija, sadržaji i način provođenja inkluzivnoga odgoja i obrazovanja u osnovnoj školi | dr. sc. Dijana Vican (vanjski suradnik) | dr.sc. Ana Sekulić Majurecdr. sc. Dijana Vicandr. sc. Neven Hrvatić  |
| 73. | Letina, Alena | 11. 10. 2013. | Istraživački usmjerena nastava *Prirode i društva* i razvoj učeničkih kompetencija | dr. sc. Vladimir Jurić | dr. sc. Vlatko Previšić dr.sc. Vladimir Jurićdr.sc. Ivan De Zan |
| 74. | Valjan Vukić, Violeta | 10. 10. 2013. | Izvannastavne i izvanškolske aktivnosti učenika kao preventivni faktor poremećaja u ponašanju | dr. sc. Vlatko Previšić | dr.sc. Vladimir Jurićdr. sc. Vlatko Previšić dr.sc. Smiljana Zrilić |
| 75. | Kušević, Barbara | 11. 12. 2013. | Odgojne implikacije odgođenoga roditeljstva | dr. sc. Dubravka Maleš | dr.sc. Ana Sekulić Majurecdr.sc. Dubravka Malešdr.sc. Jasminka Zloković |
| 76. | Car, Sandra | 27. 2. 2014. | Uloga društvenih mreža u vršnjačkim odnosima adolescenata | dr. sc. Vlatko Previšić | dr.sc. Dubravka Malešdr. sc. Vlatko Previšić dr.sc. Goran Livazović |
| 77. | Romstein, Ksenija | 18. 6. 2014. | Dimenzije inkluzivne prakse u institucionalnom predškolskom odgoju | dr. sc. Ana Sekulić-Majurec | dr.sc. Neven Hrvatićdr.sc. Ana Sekulić Majurecdr.sc. Stanislava Irović |
| 78. | Markić, Ivan | 30. 9. 2014. | Međusobna povezanost nastavnih strategija i socijalne kompetencije učenika | dr. sc. Vlatko Previšić | dr.sc. Marko Jurčićdr.sc. Vlatko Previšićdr. sc. Vesna Buljubašić Kuzmanović |
| 79. | Klasnić, Irena | 3. 10. 2014. | Doprinos predmetnih kurikuluma učeničkom doživljaju učinaka nastave | dr. sc. Marko Jurčić | dr.sc. Vlatko Previšićdr.sc. Marko Jurčićdr. sc. Vesna Buljubašić Kuzmanović |
| 80. | Batinić, Štefka | 13. 11. 2014. | Povijesni razvoj i recepcija reforme pedagogije u Hrvatskoj | dr. sc. Vlatko Previšić | dr.sc. Koraljka Posavecdr.sc. Vlatko Previšićdr.sc. Igor Radeka |
| 81. | Borovac, Tijana | 24. 11. 2014. | Socijalna interakcija djece u dobno mješovitim skupinama ustanove ranog i predškolskog odgoja | dr. sc. Stanislava Irović | dr.sc. Edita Slunjskidr.sc. Stanislava Irovićdr.sc. Mirjana Šagud |
| 82. | Rukavina, Suzana | 19.12.2014. | Utjecaj mrežnoga okruženja na suradničko učenje u visokoškolskoj nastavi | dr.sc. Ivana Batarelo Kokić (vanjski suradnik) | dr.sc. Marko Jurčićdr.sc. Ivana Batarelo Kokićdr.sc. Ante Kolak |
| 83. | Varga, Rahaela | 23.12.2014. | Operacionalizacija učeničkih socijalnih kompetencija u suvremenoj nastavi | dr.sc. Anđelka Peko (vanjski suradnik) | dr.sc. Marko Palekčićdr.sc. Anđelka Pekodr.sc. Vlatko Previšić |
| 84. | Blažević Simić, Ana | 29.12.2014. | Modeli obrazovanja na jezicima manjina: komparativna analiza europskih iskustava | dr.sc. Neven Hrvatić | dr.sc. Koraljka Posavecdr.sc. Neven Hrvatićdr.sc. Marija Sablić |